Nzembo 82
Nzambe asambisaka bakambi ya bikolo
1 Nzembo ya Azafi.
Nzambe atelemi kati na lisanga na Ye,
azali kokata makambo kati na banzambe.
2 Kino tango nini bokokata makambo
na bosembo te
mpe bokokotela bato mabe ?
3 Bolongisa moto oyo azangi makasi
mpe mwana etike,
bokata likambo ya moto ya mawa
mpe ya mobola ;
4 bopesa bonsomi na moto oyo azangi makasi
mpe na mobola,
bokangola bango wuta na maboko ya bato mabe.
5 Bazangi boyebi mpe bososoli,
bazali koyengayenga kati na molili ;
miboko nyonso ya mokili ezali koningana.
6 Nalobaki : « Bozali banzambe,
bozali bino nyonso bana
ya Ye-Oyo-Aleki-Likolo ! »
7 Nzokande, bokufaka lokola bato nyonso
mpe bokweyaka lokola bakambi.
8 Nzambe, telema, sambisa mokili ;
pamba te bikolo nyonso ezali libula na Yo.